এ এইচ হিমালয়:: এবারও নির্দিষ্ট স্থানে পশু কোরবানী নিশ্চিত করতে ব্যাপক কার্যক্রম হাতে নিয়েছে খুলনা সিটি করপোরেশন (কেসিসি)। গতবারের মতো এবারও নগরীর ৩১টি ওয়ার্ডের ১৭২টি স্থান পশু জবাইয়ের জন্য নির্ধারণ করা হয়েছে। কোরবানীর ঈদের দিন এইসব স্থানে গিয়ে পশু জবাই করতে হবে নগরবাসীকে। এজন্য ব্যাপক প্রচার-প্রচারণা চালানো এবং কোরবানীর স্থানে সব ধরনের সুযোগ সুবিধা নিশ্চিত করতে নানা পদক্ষেপ নিতে যাচ্ছে কেসিসি। এই কাজ করতে প্রত্যেক ওয়ার্ড কাউন্সিলরকে ৮০ হাজার করে টাকা করে বরাদ্দ দেওয়া হচ্ছে।